Anti-Afrikanersentiment: EFF- en ANC-studente ontwrig en vergiftig die atmosfeer op die Tukkies kampus met naderende studenteraadsverkiesing | SAUK.co.za - Nuus.info
Anti-Afrikanersentiment: EFF- en ANC-studente ontwrig en vergiftig die atmosfeer op die Tukkies kampus met naderende studenteraadsverkiesing
Die anti-Afrikanersentiment by die voormalige Voortrekker Universiteit, Tukkies, het die afgelope week weer sterk geblyk toe die ANC en EFF skynbaar kragte saamgesnoer het om VF Plus se plakkate vir die studenteraadsverkiesing op te skeur.
Die VF Plus-jeug sê in reaksie dat hy ten sterkste die EFF en ANC se radikale en onverdraagsame optrede afkeur.
Die VF Plus se SR-presidensiële kandidaat, mnr. Daniël Viljoen, was die teiken van openlike rassistiese uitsprake tydens sy presidensiële kandidaat-toespraak.
Dit is ook die tweede keer dat die OVK mnr. Viljoen se verkiesingsplakkate moet vervang nadat vandale dit opgeskeur het.
Nog meer kommerwekkend is dat die UP hierdie klein groepe EFF- en ANC-studente toelaat om die atmosfeer op die kampus te ontwrig en te vergiftig. Dit wil voorkom asof die UP nie net bereid is om hierdie gedrag te aanvaar nie, maar om ook onmiddellik toe te gee aan die ontwrigters se eise.
Dit is juis hierdie toegewings wat ‘n valse gevoel van vrede op die kampus skep wat tot die vernietiging van studente-kultuur, verdeeldheid en die opstel van groepe teen mekaar lei, sê VF Plus Jeug.
“Die VF Plus sal nie toegee aan die intimidasie of die rassehaat van hierdie radikale groepe op die kampus nie. Die party verteenwoordig die konserwatiewe Christelike minderheid op die kampus en is daar om aan minderhede ‘n stem te gee teen hierdie vernietiging van morele- en gemeenskapswaardes.”
Categories: Afrikaans, Afrikaner, ANC, EFF, geweld, Haatspraak, Inligting, Kampus, Nuus, Politiek, Rassisme, Rassisme op wittes, SA-nuus
Tags: afrikaans, Afrikaanse, Afrikaanse Nuus, Afrikaner, ANC, anti-Afrikanersentiment, Berig, Daniël Viljoen, Info, Nuus, rassehaat, South Africa, studente-kultuur, studenteraadsverkiesing, Suid Afrika, Tukkies, verkiesingsplakkate, VF Plus, VF Plus-jeug, Wit
« Kovsies: Wit studente en hul geskiedenis nie welkom is op kampus nie – EFF is nou in beheer
Swart besigheidsgroep eis dat Gordhan trek pas moet kry vir sy optrede teen swart bestuurders en staatsbeheerde entiteite »